อนุทิน ยัน เชียงใหม่ ไร้ผู้เสียชีวิต ไวรัสโคโรน่า มีจริงตนคงอยู่ไม่ได้ 
อนุทิน ยัน ไม่มีผู้เสียชีวิตจากไวรัสโคโรน่า ที่เชียงใหม่ บอกถ้ามีจริงตนกับคณะทำงานคงยืนอยู่ตรงนี้ไม่ได้ รับคนไทยในอู่ฮั่น อยู่ในสภาวะตึงเครียด แต่ไม่มีใครป่วย เร่งรับกลับตามกระบวนการวันที่ 29 ม.ค. ที่ท่าอากาศยานสุวรรณภูมิ นายอนุทิน ชาญวีรกูล รองนายกรัฐมนตรี และรมว.สาธารณสุข กล่าวระหว่าง ลงพื้นที่ตรวจสนามบินสุวรรณภูมิ กับพล.อ.ประยุทธ์ จันทร์โอชา นายกรัฐมนตรี ถึง กรณีพบสาวนักท่องเที่ยวชาวจีนเสียชีวิตที่ จ.เชียงใหม่ หลังเดินทางมาจากประเทศจีนกับกลุ่มเพื่อนมาถึงประเทศไทยเมื่อวานที่ผ่านมา(28 ม.ค.) ว่า ตนเองเพิ่งกลับมาจากจังหวัดเชียงใหม่เมื่อเช้าที่ผ่านมา ทุกอย่างเป็นไปตามปกติ ประชาชนในจังหวัดมีความตื่นตัวและตระหนักถึงวิธีการป้องกันให้ตัวเองปลอดภัย โดยยืนยันว่า ไม่มีผู้ป่วยติดเชื้อไวรัสโคโรน่าและเสียชีวิตในจังหวัดเชียงใหม่ รวมถึงในเขตจังหวัดทางภาคเหนือตอนบนด้วย ซึ่งตัวเองเพิ่งเดินทางกลับมาเมื่อเช้านี้ ถ้ามีผู้เสียชีวิตจริง ตนและคณะทำงานจะมายืนอยู่ตรงนี้ได้อย่างไร ซึ่งขอให้ตรวจเช็กว่าเป็นโพสต์จากไหน ในตอนนี้มีหน่วยแพทย์กระทรวง และหน่วยแพทย์ทหารคอยพร้อมช่วยเหลืออย่างเต็มที่ ขอฝากประชาชนอย่าตื่นตระหนกและมีความกังวลรองนายกฯ และรมว.สธ. กล่าวต่อ ถึงสถานการณ์คนไทยในเมืองอู่ฮั่นประเทศจีนรับมือไวรัสโคโรน่าว่า ขณะนี้ อาจจะอยู่ในสภาวะตึงเครียดจากสถานการณ์โรคปอดติดเชื้อจากไวรัสโคโรน่า 2019 หรือไวรัสอู่ฮั่น แต่ยังไม่ได้รับรายงานว่า มีใครในประเทศจีนที่เป็นคนไทยป่วย ซึ่งการจะดำเนินการไปรับกลับมายังประเทศไทย ต้องมีขั้นตอนและกระบวนการตามระเบียบ ยืนยันทุกอย่างต้องมีการตรวจคัดกรองว่าปลอดเชื้อ 100 เปอร์เซ็นต์ โดยยืนยันว่าการไปรับคนกลับมาต้องมีมาตรฐานที่ทำให้เกิดความมั่นใจตามมาตรฐานสากล ไม่มีการนำเชื้อไวรัสกลับมานายอนุทิน กล่าวต่อว่า หากมีชาวจีนที่เดินทางเข้ามาในประเทศไทยในช่วงนี้ก็จะคัดกรองอย่างละเอียด และสามารถติดตามตัวได้ทุกคน ทุกคนได้รับการชี้แจงถึงข้อปฏิบัติระหว่างอยู่ในประเทศไทย โดยเฉพาะกินร้อน ช้อนกลาง ล้างมือ เพื่อลดความเสี่ยงติดเชื้อโรค ตัวเองในฐานะประธานคณะทำงานมีความมั่นใจอย่างมาก
อนุทิน ยัน ไม่มีผู้เสียชีวิตจากไวรัสโคโรน่า ที่เชียงใหม่ บอกถ้ามีจริงตนกับคณะทำงานคงยืนอยู่ตรงนี้ไม่ได้ รับคนไทยในอู่ฮั่น อยู่ในสภาวะตึงเครียด แต่ไม่มีใครป่วย เร่งรับกลับตามกระบวนการ 
ไวรัสโคโรน่า,ไวรัสอู่ฮั่น,ไวรัสโคโรน่าสายพันธุ์ใหม่,อนุทิน ชาญวีรกูล,รมว.สธ.,โคโรน่าไวรัส,อู่ฮั่นล่าสุด,ข่าวทั่วไป